ཕུའུ་ཅིང་གིས་ཀྲུའུ་ཞི་ཞི་ཅིན་ཕིང་དང་འབྲེལ་ཡོད་རྒྱལ་ཁབ་ཀྱི་འགོ་ཁྲིད་པ་སྐབས་བཞི་པའི་ཤར་ཕྱོགས་དཔལ་འབྱོར་གླེང་སྟེགས་ལ་ཞུགས་པར་ཐུགས་རྗེ་ཆེ་ཞུས་པ་དང་།ཨུ་ཀྲུང་གཉིས་ཀྱིས་ཨུ་རུ་སུ་རྒྱང་ཤར་ས་ཁུལ་དུ་མཉམ་ལས་བྱེད་པའི་འཕེལ་ཕྱོགས་ཡག་པོ་ཡོད་པར་བསྔགས་བརྗོད་གནང་བ་རེད།ཕུའུ་ཅིང་གིས་རྒྱང་ཤར་ནི་ཨུ་རུ་སུའི་སྔོན་ལ་འཕེལ་རྒྱས་གཏོང་བའི་ཁ་ཕྱོགས་ཤིག་རེད།མིག་སྔར་རྒྱང་ཤར་ས་ཁུལ་གྱི་དཔལ་འབྱོར་འཕར་བ་དང་ཕྱི་རྒྱལ་གྱི་མ་དངུལ་འགུགས་ཚད་ཚང་མ་ཨུ་རུ་སུའི་རྒྱལ་ཡོངས་ཀྱི་ཆ་སྙོམས་ཆུ་ཚད་ལས་མཐོ་བ་ཡོད།རྒྱང་ཤར་འཕེལ་རྒྱས་ནི་སྒོ་དབྱེའི་འཕེལ་རྒྱས་ཤིག་རེད།ཨུ་རུ་སུ་སྲིད་གཞུང་གིས་རྒྱལ་ཁབ་ཁག་གི་ཁེ་ལས་མ་འཇོག་ལས་དར་བྱེད་པར་ཡོང་ནས་རྒྱང་ཤར་འཕེལ་རྒྱས་ཀྱི་གོ་སྐབས་མཉམ་སྤྱོད་ཐུབ་རྒྱུར་དགའ་བསུ་ཞུ་རྒྱུ་ཡིན།ཨུ་རུ་སུ་ཕྱོགས་ཀྱིས་ས་ཁུལ་གྱི་ཕྱོགས་ཁག་དང་མཉམ་དུ་དངོས་སྒྲུབ་མཉམ་ལས་བྱེད་པ་དང་གཉིས་ཁེ་གཉིས་ཕན་ཡོང་བ་བྱས་ཏེ་ཨེ་ཤེ་ཡ་བྱང་ཤར་ས་ཁུལ་གྱི་མཉམ་ལས་ལ་གཡུར་ཟའི་གྲུབ་འབྲས་དེ་བས་མང་བ་ཐོབ་རྒྱུར་སྐུལ་འདེད་གཏོང་འདོད་ཡོད་ཅེས་གསུངས་པ་རེད།